15. 05 PRIRODA

Zadatak: Pročitaj i prepiši u bilježnicu. Dodatno ne trebaš prepisivati

**Začeće i porođaj**

**ZAČEĆE**

Pri spolnom odnosu iz spolnog uda izlazi više stotina milijuna spermija.

Oni plivaju kroz rodnicu i maternicu te dolaze u jajovod.

U jajovodu će se jedan od njih spojiti s jajnom stanicom. Taj trenutak je oplodnja ili začeće.

Jajna stanica se dijeli dok ne nastane zametak.

Zametak se nalazi u maternici preko koje prima hranu i kisik.

U maternici u to vrijeme raste posteljica.

Plod je s posteljicom povezan pupkovinom. Njome teče krv bogata kisikom i hranjivim tvarima

Razdoblje od začeća do porođaja naziva se trudnoća. Za to vrijeme žena nema menstruaciju.

**POROĐAJ**

Porođaj započinje nakon 40 tjedana trudnoće.

Tek rođeno dijete je novorođenče.

Rezanjem pupkovine prekida se njegova veza s majčinim krvotokom.

Dodatno:

Žena može roditi i blizance. Blizanci mogu biti jednojajčani i dvojajčani.

Jednojajčani blizanci nastaju od jedne jajne stanice i jednog spermija. Oplođena jajna stanica se podijele, a dvije nove stanice nastavljaju svoj razvoj

Dvojajčani blizanci razvijaju se od dvije jajne stanice, od kojih je svaka oplođena svojim spermijem.